CELEX: 32006D0527
Language: et
Date: 2006-07-27 00:00:00
Title: 2006/527/EÜ: Komisjoni otsus,  27. juuli 2006 , milles käsitletakse toiduohutuse, loomade tervise ja heaolu ning zootehnika valdkondi käsitlevate uuringute, mõju hindamiste ja muud liiki hindamiste rahastamist

29.7.2006   
            
            
               ET
            
            
               Euroopa Liidu Teataja
            
            
               L 208/37
            
         KOMISJONI OTSUS,
   27. juuli 2006,
   milles käsitletakse toiduohutuse, loomade tervise ja heaolu ning zootehnika valdkondi käsitlevate uuringute, mõju hindamiste ja muud liiki hindamiste rahastamist
   (2006/527/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Otsuse 90/424/EMÜ kohaselt võtab ühendus või aitab liikmesriikidel võtta tehnilisi ja teaduslikke meetmeid, mis on vajalikud ühenduse veterinaariaalaste õigusaktide ning veterinaariahariduse ja -koolituse arendamiseks.
            
         
               (2)
            
            
               Uuringud, mõju hindamised ning oma kuluprogrammide süstemaatilised ja õigeaegsed hindamised on Euroopa Komisjoni kindel prioriteet, mis on omakorda vahend eraldatud rahaliste vahendite haldamise kohta arvestuse pidamiseks ja võimalus edendada õppimisele suunatud kultuuri kogu organisatsioonis, eelkõige tähtsamaks muutunud tulemusepõhise juhtimise kontekstis.
            
         
               (3)
            
            
               Nende ülesannete täitmiseks on pärast 2004. aasta viimase kvartali jooksul toimunud avatud menetlust esitatud toiduohutuse, loomade tervise ja heaolu ning zootehnika valdkondade hindamisalast raamkokkulepet hõlmav pakkumiskutse.
            
         
               (4)
            
            
               Raamkokkulepe sõlmiti 18. juunil 2005. aastal 24 kuuks. Kõnealuses raamkokkuleppes esitatakse juba asjakohast teavet selle kohta, mis on ühenduse otsuste tegemise protsessi aluseks.
            
         
               (5)
            
            
               Kõiki üksikülesandeid kohaldatakse vastavalt erikokkulepetele. Kõnealused kokkulepped sõlmitakse vastavalt raamkokkuleppele komisjoni ja valitud töövõtja vahel.
            
         
               (6)
            
            
               Käesoleva otsusega ette nähtud meede on kooskõlas toiduahela ja loomatervishoiu komitee arvamusega,
            
         ON TEINUD JÄRGMISE OTSUSE:
   Ainus artikkel
   Käesoleva otsuse lisas kirjeldatud meetmed on nende rahastamise eesmärgil heaks kiidetud.
   
      Brüssel, 27. juuli 2006
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 224, 18.8.1990, lk 19. Otsust on viimati muudetud otsusega 2006/53/EÜ (ELT L 29, 2.2.2006, lk 37).
   
      LISA
      
         Valdkond: toiduohutus, loomade tervis ja heaolu ning zootehnika.
      
         Õiguslik alus: otsus 90/424/EMÜ kulutuste kohta veterinaaria valdkonnas.
      
         Ülesanded: 
      
                  —
               
               
                  erinevat liiki uuringud ja muud komisjoni ettepanekute kavandamist ning ettevalmistamist toetavad teenused,
               
            
                  —
               
               
                  eelhindamised/mõjude hindamised,
               
            
                  —
               
               
                  vahe- ja järelhindamised.
               
            2007. aasta komisjoni loomastrateegia eelissihiks on seatud uuringud ja muud ELi tulevase loomatervishoiupoliitika (2007–2013) kavandamist ja ettevalmistamist toetavad teenused. Kõnealuste uuringute kavandamine otsustatakse kooskõlas käimasoleva ühenduse loomatervishoiupoliitika hindamise järelduse ja soovitusega.
      
         Assigneering 2006. aastaks: 17 04 02 – Muud meetmed veterinaaria, loomade heaolu ja rahvatervise valdkonnas: 900 000 eurot.
      
         Eelarve: 900 000 eurot raamkokkuleppe teiseks aastaks.
      
         Kavandatud erimeetmete arv: umbes kuus.
      Kõiki meetmeid reguleeritakse riigihanke üldeeskirjadega: sellisel juhul kasutatakse olemasolevat raamkokkulepet.